stanford-oval/wikipedia huggingface dataset:
טטיסהדרוס

| טטיסהדרוס |
| --- | --- |
 
תקופה
קרטיקון עליון, 81.5–80.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: טטיסהדרוס
מין:: Tethyshadros insularis
שם מדעי
 Tethyshadros

טטיסהדרוס (שם מדעי: Tethyshadros; מילולית: "הדרוזאוריד תטיס") הוא סוג דינוזאור אורניתופוד דמוי הדרוזאור, אשר התקיים באיטליה של הקרטיקון העליון שלפני 81.5 עד 80.5 מיליון שנה מזמננו, כשתחילה נראה שהתקיים לפני 70 מיליון שנה מזמננו. דינוזאור זה תואר למדע ב-2009 ונכלל בו מין אחד - Tethyshadros insularis, שפירושו: "של אי", מאחר שכנראה התקיים על איי איטליה הקדומה.
סוג זה ידוע ממאובנים שהתגלו בשנות ה-80 בידי צוות המדענים: אלצ'או טארלאו וג'ורג'יו רימולי, בטריאסטה, נפת טריאסטה שבאיטליה והם מצאו שברי מספר עצמות שהרכיבו שלד כמעט שלם דומה לזה של הדרוזאור.
אורך דינוזאור זה הגיע לשקלול של 3.6 מטרים, כאשר רק קצה הזנב היה חסר. וזה הוערך באורך של 2.5 מטרים, מה שנותן אורך גוף משוער כולל של 4.5 מטרים בקירוב. משקלו נאמד ב-338 עד 584 ק"ג. מבנה חוטמו היה רחב ולסתותיו היו מצוידות בסוללת שיניים שטוחות ונוקשות שנועדו לתלישת צמחייה ואלה היו בולטות יחסית מאשר להדרוזאורים אמיתיים. הוא היה קרוב בעיקר לתלמטוזאורוס וייתכן שחי בצורה דומה.
יוונית קוינה

ערך זה עוסק בשפה יוונית עתיקה. אם התכוונתם למושג הבלשני, ראו .
יוונית קוֹינֵה (ἡ κοινὴ διάλεκτος)  היא שפה יוונית עתיקה שדוברה בתקופה ההלניסטית ואחריה (בערך 300 לפנה"ס – 300 לספירה). שפת הקוינה נקראת גם יוונית אלכסנדרית, יוונית הלניסטית, יוונית נפוצה או שפת הברית החדשה. שפה זו חשובה לא רק להיסטוריה היוונית בתור הניב היווני הנפוץ הראשון והאם של היוונית המודרנית, אלא גם ניכרת בהשפעתה על העולם המערבי כלינגואה פרנקה של מדינות הים התיכון בעת העתיקה. הקוינה הייתה גם שפת המקור של הברית החדשה ושל לימוד והפצת הנצרות. נוסף לכל, יוונית קוינה הייתה לשפה שנייה בלתי-רשמית באימפריה הרומית.
היגוי המילה לאורך הדורות

היגוי המילה "קוינה" עבר כמה שלבים. בתחילה נאמר קוֹיְנֵה או קוׂיְנִי, מאוחר יותר (אחרי המאה 10) נאמר קיני (kyni) וביוונית חדשה אומרים "קִינִי".
במחקר עדיין נהוג לכנות את שם השפה הזאת על פי הגיית המלה הזו (שפירושה "משותפת") ביוונית הקלאסית, כלומר קוֹיְנֵה, במלרע, כאשר ההברה האחרונה מוטעמת.
היסטוריה

הקוינה החלה לקבל צורה של ניב נפוץ בצבאות אלכסנדר הגדול. בזמן שמדינות יווניות מאוחדות תחת הנהגת המקדונים, כבשו ויישבו את העולם, שפתם החדשה דוברה ממצרים ועד הודו. למרות שהקוינה התעצבה בסוף התקופה הקלאסית, נקודת ההתחלה הסמלית של התקופה השנייה של השפה היוונית (התקופה הפוסט-קלאסית) מסומנת במותו של אלכסנדר מוקדון והתחלת התקופה ההלניסטית ב-323 לפנה"ס.
התקופה הפוסט-קלאסית של השפה היוונית הייתה במהלך תתקופת ההלניסטית והרומית עד לתחילת ימי הביניים, אז החל סופה של היוונית הפוסט-קלאסית והמעבר ליוונית של ימי הביניים - יוונית מדיבלית, עם ייסודה של העיר קונסטנטינופוליס על ידי קונסטנטינוס בשנת 330.
המונח קוינה

המילה קוינה (אנגלית: Koiné, יוונית: Κοινή), שפירושה ביוונית הוא "משותפת", היא מונח שיושם בעבר על ידי משכילים במהלך ההיסטוריה היוונית, על מספר צורות של השפה היוונית.
במספר אקדמיות הניחו שמדובר בשפה הפרוטו יוונית, בעוד שאחרים התייחסו לכל צורה של השפה היוונית שהשתלבה בשפה הספרותית. בזמן שהקוינה נעשתה בהדרגה שפה ספרותית, מספר אנשים חילקו אותה לשתי צורות: היוונית ההלניסטית, בתור הצורה הספרותית הפוסט-קלאסית; והקוינה, בתור השפה המדוברת. אחרים בוחרים לייחס את הקוינה כניב אלכסנדרי (הניב של העיר אלכסנדריה).
שורשי השפה

השורשים הלשוניים של היוונית הנפוצה אינם ברורים מאז התקופה העתיקה. במהלך התקופה ההלניסטית, רוב המשכילים חשבו על קוינה כתוצאה של ערבוב ארבעת הניבים היווניים העתיקים. נקודת מבט זו נתמכה בתחילת המאה ה-19 על ידי הבלשן האוסטרי פ. קְרֶסְטְשְמֶר בספרו Die Entstehung der Koine ("מקור הקוינה", 1901), בזמן שהמשכיל הגרמני ווילאמוֹוִיץ והבלשן הצרפתי אנטוני מֶיְיֶה, התבססו על האלמנטים האטים של הקוינה, והחשיבו את הקוינה כצורה מופשטת של יוונית יונית.
התשובה האחרונה לשאלת שורשי הקוינה שמקובלת כיום על ידי אקדמאים, ניתנה על ידי הבלשן היווני, ג. נ. האצידאקיס, שהוכיח ש"הגרעין היציב" של הקוינה היא יוונית אטית. כלומר, שפת הקוינה היא שילוב של ארבעת הניבים, כאשר האטית היא היציבה והחזקה מביניהם. רמת הבליטות של שלושת הניבים האחרים, השתנתה לפי האזור ביוון ובאסיה הקטנה שבה דוברה - לדוגמה, היוונית היונית בלטה יותר בשפת הקוינה שדוברה בחוף המערבי של אסיה הקטנה, שם דוברה היונית לפני עליית הקוינה.
התפתחות מיוונית עתיקה

לימוד כל המקורות משש המאות שבהן הייתה הקוינה שפה חשובה, חושף שינויים לשוניים מיוונית עתיקה בפונולוגיה (תורת ההגה), מורפולוגיה (תורת הצורות), תחביר, אוצר מילים ואלמנטים אחרים של שפה מדוברת.
בין השינויים הלשוניים שהתרחשו בשפת הקוינה, היוונית קיבלה דמיון רב לצורות המדיבלית והמודרנית, כך שניתן למצוא כמעט את כל המרכיבים של יוונית מודרנית בטקסטים שנכתבו בקוינה. מכיוון שרוב השינויים בין יוונית עתיקה ליוונית מודרנית התרחשו ביוונית הקוינה, שפה זו ניתנת להבנה על ידי רוב דוברי היוונית המודרנית כיום.
הערות שוליים

↑  ההגייה ביוונית: קוֹינֵה, במלרע (ההטעמה בהברה האחרונה).
↑  בשם זה ("אלוניסתין") היא מופיעה גם בתלמוד הירושלמי: ”רבי אומר: אומר אני - "קרית שמע אינו נאמר אלא בלשון הקודש! [...] רבי לוי בר חיתה אזל לקיסרין שמע קלון קריין שמע אלוניסתין, בעא מעכבתון, שמע רבי ייסי ואיקפד, אמר; "כך אומר אני: מי שאינו יודע לקרות אשורית לא יקרינה כל עיקר?! אלא יוצא בכל לשון שהוא יודע! [תרגום חופשי: רבי יהודה הנשיא אמר: מותר לקרוא קריאת שמע רק בעברית. רבי לוי בן חיתה הלך לקיסריה, ושמע שהם קוראים קריאת שמע ביוונית. הוא רצה להעיר להם על כך, ואז שמע רבי יוסי שרבי לוי רוצה להעיר להם, וכעס עליו ואמר לו: האם מי שאינו יודע לקרוא בעברית לא יקרא קריאת שמע כלל? לכן אפשר לקרוא קריאת שמע בכל שפה שהוא יודע!] [...]” (תלמוד ירושלמי, מסכת סוטה,  פרק ז', הלכה א').
| --- | --- |
בקרת זהויות :  NLI: 987007540813505171  GND: 4164612-5  LCCN: sh85057164
טום קריסטנסן (משורר)

| --- | --- |

טום קריסטנסן וקאי פריז מולר
 לידה:  4 באוגוסט 1893 לונדון, הממלכה המאוחדת של בריטניה הגדולה ואירלנד 
 פטירה:  2 ביוני 1974 (בגיל 80) תורא, דנמרק 
 מדינה:  ממלכת דנמרק 
 מקום לימודים:  אוניברסיטת קופנהגן, Skt. Jørgens Gymnasium 
 שפות היצירה:  דנית 
 פרסים והוקרה:  הפרס הגדול של האקדמיה הדנית (1968)  דה גילדנה לאורבר (1954) 
 
טוֹם קְרִיסְטֶנְסֶן (בדנית: Tom Kristensen; 4 באוגוסט 1893 –  2 ביוני 1974) היה משורר, סופר, מבקר ספרות, מתרגם ועיתונאי דני.
חייו ועבודתו

קריסטנסן נולד בלונדון להורים דנים. ילדותו מתוארת ברומן האוטוביוגרפי Aabenhjertige Fortielser (1966, "מסתיר בכנות"). הוא גדל בקופנהגן והתחנך באוניברסיטת קופנהגן.
קריסטנסן נחשב לאחד המשוררים הצבעוניים ביותר בדורו. שני אוספי השירים שלו Fribytterdrømme (1920, "חלומות של פיראט") ו-Mirakler (1922, "ניסים") הם קלאסיקות של האקספרסיוניזם הדני, המאופיינים בהתלהבות אמנותית מהפכנית וחוסר שקט. השירים ב-Påfuglefjeren (1922, "נוצת הטווס") שנוצר בהשראת מסע לסין, עמוקים וקודרים יותר, במיוחד השיר Henrettelsen ("ההוצאה להורג") המתאר את כוחות ההתבוננות האינטנסיביים של אדם רגע לפני שראשו נערף, שיכול להיחשב כמניפסט מודרניסטי. הרומן המתרחש בתקופתו Livets Arabesk (1921 – "ערבסקה של החיים") הוא פנטזיה עתידנית מהפכנית בצורה אקספרסיוניסטית. הוא החל את דרכו כסוקר ומבקר ספרות ב-Tilskueren (אנ'), ירחון של כתב עת ספרותי במאי 1923.
ב-1930 פרסם אולי את יצירתו הידועה ביותר, רומן המפתח Hærværk (מילולית: הרס, שפורסם באנגלית בשם Havoc ב-1968). Hærværk הוא סיפורו של העיתונאי הדני אולה יאסטראו (Ole Jastrau), שהתמכרותו לשתייה חריפה מובילה למותו. מלבד אופיו האוטוביוגרפי המשוער, הוא כנראה משקף את המשברים האינטלקטואליים, הפוליטיים והאישיים של סופרים ואמנים רבים בין מלחמות העולם. שיר מהרומן הזה, Angst ("פחד"), עם הקסם שלו מהאסונות, הפך לקלאסיקה. הספר נחשב גם לאחד התיאורים הספרותיים הטובים ביותר בשפה הדנית של אלכוהוליזם. הרומן היה בסיס לסרט באותו שם שיצא לאקרנים ב-1977.
במהלך שנות ה-30 של המאה ה-20, קריסטנסן התרכז בשירי הנצחה, שבהם היה אמן, כמו Det er Knud, som er død (1933, "זהו קנוד שמת"), לרגל מותו של חוקר הקוטב קנוד רסמוסן. רבים משירים אלו נמצאים ב-Mod den yderste Rand (1936, "מול הקצה הרחוק ביותר") וב-Digte i Døgnet (1940, "שירים ביום"). קובץ אחרון של שירים Den sidste Lygte (1954, "המנורה האחרונה") מציג את הנושאים של כתביו. טום קריסטנסן היה ידוע בעיקר בזכות שיריו והרומנים שלו. אבל הוא גם פרסם מספר רב של נובלות. כמה מהם ניתן למצוא בקובץ הסיפורים הקצרים Vindrosen ("שושנת הרוחות"), הכולל בין השאר הנובלה האקספרסיוניסטית הידועה Ulykken ("התאונה"). עבודותיו הושפעו באופן משמעותי מהמשורר והסופר יוהנס וילהלם ינסן, מהסופרים ג'יימס ג'ויס, דייוויד הרברט לורנס, ארנסט המינגוויי ומהפסיכולוג זיגמונד פרויד.
משנת 1960 ואילך, היה טום קריסטנסן חבר קרן באקדמיה הדנית (אנ') שזה עתה נוסדה וזכה בפרס הגדול שלה (אנ') ב-1968.
מלבד היותו סופר של רומנים, קריסטנסן היה מבקר חריף ומצטיין, ובמשך שלושים שנה עבד כמבקר ספרות, בעיקר ביומון הרדיקלי-ליברלי פוליטקן (אנ'). כמבקר זכה לשבחים על יכולתו לחדור לנפש נושאו. הוא גם כתב אוספים רבים של מסות וספרי מסעות - המפורסם ביותר En Kavaler i Spanien (1927, "ג'נטלמן בספרד").
חייו ועבודתו > ג'נטלמן בספרד

En kavaler i Spanien (ג'נטלמן בספרד) הוא סיפור מסע של אחד ממסעותיו של קריסטנסן. הוא כתוב בסגנון אקספרסיוניסטי ולכן הוא תיאור סובייקטיבי מאוד. הספר עוקב אחר טום קריסטנסן במסעו דרך ספרד בשנות ה-20 של המאה ה-20. הוא כותב על המראות השונים, ועל האנשים שהוא פוגש בטיול. הוא גם מתאר את התרשמותו ממלחמת שוורים. הספר מכיל שירים רבים שנכתבו במסע. הוא פוגש נוסעים אחרים, כמו גם גנב, כל הזמן מנסה נואשות ללמוד את השפה הספרדית. בסופו של דבר הוא משתוקק לביתו בדנמרק, המשפט האחרון של הספר הוא "אני חייב לברוח".
חייו ועבודתו > הערכה ומוות

קריסטנסן הוא אחד מהמשוררים הדנים החשובים במאה ה-20. רוחו חסרת המנוחה והמשיכה שלו למלחמות שוורים עוררו השוואות עם ארנסט המינגוויי.
שנותיו האחרונות של קריסטנסן עברו על האי תורא (אנ') ליד סוונדבור (אנ'), שם הוא מת בגיל 80, ונקבר.
בשנת 1997 יצא לאור אסופה משיריו בשם Samlede Digte ("אוסף שירים") בהוצאה לאור הדנית Gyldendal. הספר מכיל את השירים משמונת אוספי השירה שלו. שירים ידועים הם: Freibeuter (פיראט) ו-Vestergade (1924, "רחוב מערבי").
הערות שוליים

↑  Michael S. Byram (1973). "The Novels of Tom Kristensen" (PhD Thesis). University of Cambridge.
↑   "Hærværk", במסד הנתונים הקולנועיים IMDb (באנגלית)
↑  Akademiets store Pris
↑  Samlede digte
| --- | --- |
בקרת זהויות :  NLI: 987007446369305171  PLWABN: 9810538027905606  BIBSYS: 90053271  BnF: cb12478996v (data)  GND: 118778048  ISNI: 0000 0001 2276 1300  LCCN: n79065795  MusicBrainz: 5f1507a2-967d-4bb4-aba5-b50886a6f024  NKC: xx0003267  NTA: 069183627  SELIBR: 244678  SUDOC: 033989230  Trove: 1165319  VIAF: 7490013   WorldCat (עם VIAF): 7490013
יוונית עתיקה

כתובת ביוונית עתיקה על מוצג במוזיאון לתולדות האמנות בווינה
יוונית עתיקה (Ἑλληνική) היא כינוי ליוונית בשלב ההתפתחות ההיסטורי שלה החל במאה ה-9 לפנה"ס עד למאה ה-6. תקופה זו מקבילה לשלוש התקופות של יוון העתיקה – הארכאית, הקלאסית וההלניסטית. ליוונית העתיקה קדמה היוונית המיקנית. בזמן התקופה ההלניסטית היוונית העתיקה הייתה ידועה כקוֹינֶה, אשר לימים, עם פיצול האימפריה הרומית, הפכה לשפה הרשמית של האימפריה הרומית המזרחית, לימים האימפריה הביזנטית. יוונית זו כבר נקראה "יוונית ביזנטית", ומקץ מאות שנים נוספות התגלגלה ליוונית המודרנית של ימינו. היוונית העתיקה הייתה שפתם של הומרוס ושל ההיסטוריונים, המחזאים והפילוסופים של תור הזהב של אתונה. דרך הלטינית, שורשים רבים בשפה היוונית העתיקה התגלגלו לשמותיהם המדעיים של מינים רבים.
היסטוריה

השפה היוונית קיימת בכתב למעלה מ-3,000 שנה. הדעות חלוקות בדבר מקורות הלשון היוונית, ויש תאוריות שונות בנושא. אחת מהן טוענת שהיוונית נוצרה עם הגירת דוברי פרוטו-יוונית (יוונית קדומה מאוד) אל יוון, שהתרחשה בין השנים 3200 לפני הספירה ו-1900 לפני הספירה. על פי תאוריה אחרת, היוונית התפתחה ביוון עצמה מתוך שפה הודו-אירופית קדומה.
ניבים

ליוונית העתיקה היו מספר ניבים, המחולקים לארבע קבוצות: יוונית איונית, ארקדו־קיפרית, יוונית איולית ויוונית מערבית. הניב הידוע ביותר הוא היוונית האַטִית, הניב של אתונה. חלק ניכר מהספרות היוונית הידועה כיום כתובה בניב זה.
ניבים > קוינה

בתקופה ההלניסטית, השפה היוונית התפשטה לאזורים רבים בעולם, בהם לא דיברו קודם לכן יוונית, וכך הלכה והתפשטה שפה יוונית בעלת אלמנטים משותפים, ואילו הניבים השונים של היוונית הקלאסית דעכו. השפה החדשה נקראה יוונית קוֹינֶה (κοινη), היינו יוונית "משותפת", שהיא בבסיסה יוונית אטית בתוספת מעט איונית ובה נכתבו לימים תרגום השבעים והברית החדשה. לאלכסנדר הגדול נודע תפקיד מהותי בשילוב הניבים היווניים. הניב המשותף הקל על התקשורת בתקופה ההלניסטית, ומשנלמד על ידי בני המדינות שכבש, הפכה היוונית לשפה עולמית לזמן מה. היוונית המשותפת הזו שימשה לינגואה פרנקה של האימפריה הרומית במשך שנים רבות.
פונולוגיה

מערכת ההגה של הלשון היוונית העתיקה מבחינה בין 12 תנועות (חלקן נכתבות כדיגרף, דהיינו צירוף של צמד אותיות), מהן 5 קצרות ו-7 ארוכות. בנוסף קיימים 10 צירופים שונים של דיפתונג.
בתחום מערכת העיצורים ראוי להזכיר כי היוונית מכירה בנישוף כתכונת מבדילה בחלק ממערכת עיצוריה.
היוונית העתיקה הבחינה בין שלושה סוגים שונים של הטעמה, אשר יכולים היו להופיע על אחת משלוש ההברות האחרונות של המילה. מערכת הטעם הייתה פונמטית.
מורפולוגיה

המורפולוגיה של הלשון היוונית העתיקה, בדומה לשפות הודו-אירופיות עתיקות אחרות, מאופיינת בנטייתה הרבה: לשמות (שמות עצם, שמות תואר, וכינויים) יש חמש יחסות, שלושה מינים (זכר, נקבה, סתמי), ושלושה מספרים (יחיד, זוגי, רבים), בעוד שלפעלים יש ארבע דרכים (מודוסים), שלושה אופנים (פעיל, סביל, מדיום), שלושה גופים, ושלושה מספרים.
לקריאה נוספת

Georgios K. Giannakis, Encyclopedia of Ancient Greek Language and Linguistics, Brill, 2013
טום קריסטנסן

ערך זה עוסק בנהג מרוצים דני. אם התכוונתם למשורר דני, ראו .
טום קריסטנסן (בדנית: Tom Kristensen; נולד ב-7 ביולי 1967) הוא נהג מרוצים מקצועני לשעבר מדנמרק.
קריסטנסן הוא הנהג המצליח ביותר בתולדות מרוץ 24 השעות של לה מאן לאחר שזכה במספר שיא של 9 ניצחונות במרוץ זה, מתוכם שישה ברציפות בין השנים 2000–2005. בשנת 1997 זכה במרוץ תחת חברת פורשה וב-2003 תחת בנטלי, כאשר שאר ניצחונותיו במרוץ הושגו תחת קבוצת אאודי. קריסטנסן נחשב על ידי רבים כנהג הטוב ביותר בכל הזמנים אשר התחרה במרוץ לה מאן ובעקבות הצלחותיו הרבות זכה בכינוי "מר לה מאן". קריסטנסן מחזיק גם בשיא הזכיות במרוץ 12 השעות של סברינג לאחר שזכה 6 פעמים במרוץ. בשנת 2013 זכה באליפות העולם במרוצי סיבולת (WEC) של ארגון ה-FIA.
קריירה מוקדמת

טום קריסטנסן נולד בעיירה הוברו בדנמרק ב-7 ביולי 1967. קריירת המרוצים שלו החלה בשנת 1984 כאשר החל להתמודד במרוצי קארטינג בהם זכה במספר תארים. בתחילת שנות ה-90 החל להתחרות ביפן בסבב הפורמולה 3 ובמרוצי מכוניות תיור במקביל. בשנת 1991 זכה באליפות גרמניה בפורמולה 3, בשנים 1992 ו-1994 סיים במקום השני באליפות יפן למכוניות תיור (JTCC) ובשנת 1993 זכה באליפות יפן בפורמולה 3. בשנים 1996–1997 התחרה בסבב הפורמולה 3000 וסיים במקום השישי שנתיים ברציפות. בשנת 1998 שימש כנהג המבחן והבדיקות של קבוצת טיירל הבריטית בעונתה האחרונה במרוצי הפורמולה 1, ובשנת 2000 שימש במכונית הפורמולה 1 של קבוצת ויליאמס כנהג המבחן של יצרנית הצמיגים מישלן אשר סיפקה צמיגים לקבוצות המשתתפות בסבב הפורמולה 1. בשנת 1999 זכה קריסטנסן לראשונה במרוץ הסיבולת 12 השעות של סברינג כאשר נהג תחת קבוצת ב.מ.וו במכונית ה-V12 LMR וזכה שוב בשנת 2000 כאשר נהג עבור אאודי במכונית ה-R8 (מרוצים) החדשה של החברה.
באפריל 2007 קריסטנסן היה מעורב בתאונה במהלך מרוץ במסלול הוקנהיימרינג אשר גרמה לפציעתו ולהפסקה ארוכה של קריסטנסן מאימונים, כאשר השתתפותו במרוץ לה מאן באותה שנה הוטל בספק, עם זאת קריסטנסן הספיק להחלים בזמן והורשה להשתתף לאחר שנבדק ואושר על ידי רופאי המרוץ. בנוסף דווח כי סוג חדש של צווארון בסרבל המרוצים שלו מנע ממנו את שבירת המפרקת בתאונה.
24 השעות של לה מאן

בשנת 1997 התמודד לראשונה במרוץ לה מאן כאשר נהג עבור קבוצת פורשה-יואסט ובסיומו ניצחו קריסטנסן וצוותו לאחר שהקיפו את המסלול 361 פעמים במכונית הפורשה WSC-95. בשנים 2002–2000 ניצח במרוץ תחת קבוצת אאודי יחד עם צוות הנהגים השותפים עמנואל פירו ופרנק בילא במכונית האאודי R8. קריסטנסן וצוותו הפכו לנהגים הראשונים אשר ניצחו במרוץ 3 שנים ברציפות מאז עשה זאת הנהג ג'קי איקס בשנת 1977. בשנת 2003 זכה במרוץ תחת בנטלי, ובשנת 2004 ניצח שוב את המרוץ תחת אאודי והשווה את שיא 6 הניצחונות של ג'קי איקס. בשנת 2005 ניצח קריסטנסן את המרוץ וקבע שיא 7 ניצחונות חדש. במהלך מרוץ 2007 הובילה בבטחה מכוניתם של הצוות קריסטנסן\מקניש\קאפלו בדרך לניצחון אולם הצוות נאלץ לפרוש לקראת סוף המרוץ לאחר תאונה בה היה מעורב רינלדו קאפלו. ניצחונות נוספים רשם בשנים 2008 וב-2013. הישג נוסף רשם כאשר זכה באליפות העולם במרוצי סיבולת לשנת 2013 יחד עם צוות הנהגים השותפים אלן מקניש ולואיק דובאל.
בנובמבר 2014 הודיע על פרישה.
תוצאות במרוץ לה מאן

| שנה | נהגים שותפים | קבוצה | מכונית | דירוג סופי |
| --- | --- | --- | --- | --- |
| 2014 | ספרד מארק ג'נה ברזיל לוקאס די גראסי | גרמניהאאודי | אאודי R18 | 2 |
| 2013 | בריטניה אלן מקניש צרפת לואיק דובאל | גרמניהאאודי | אאודי R18 | 1 |
| 2012 | בריטניה אלן מקניש איטליה רינלדו קאפלו | גרמניהאאודי | אאודי R18 | 2 |
| 2011 | בריטניה אלן מקניש איטליה רינלדו קאפלו | גרמניהאאודי | אאודי R18 | פרש |
| 2010 | בריטניה אלן מקניש איטליה רינלדו קאפלו | גרמניהאאודי | אאודי R15 | 3 |
| 2009 | בריטניה אלן מקניש איטליה רינלדו קאפלו | גרמניהאאודי | אאודי R15 | 3 |
| 2008 | בריטניה אלן מקניש איטליה רינלדו קאפלו | גרמניהאאודי | אאודי R10 | 1 |
| 2007 | בריטניה אלן מקניש איטליה רינלדו קאפלו | גרמניהאאודי | אאודי R10 | פרש |
| 2006 | בריטניה אלן מקניש איטליה רינלדו קאפלו | גרמניהאאודי | אאודי R10 | 3 |
| 2005 | פינלנדג'יי ג'יי להטו גרמניהמרקו ורנר | ארצות הבריתADT | אאודי R8 | 1 |
| 2004 | איטליהרינלדו קאפלו יפןסייג'י ארה | יפןאאודי ספורט יפן | אאודי R8 | 1 |
| 2003 | איטליהרינלדו קאפלו בריטניהגיא סמית' | בריטניהבנטלי | בנטלי ספיד 8 | 1 |
| 2002 | גרמניהפרנק בילא איטליהעמנואל פירו | גרמניהאאודי | אאודי R8 | 1 |
| 2001 | גרמניהפרנק בילא איטליהעמנואל פירו | גרמניהאאודי | אאודי R8 | 1 |
| 2000 | גרמניהפרנק בילא איטליהעמנואל פירו | גרמניהאאודי | אאודי R8 | 1 |
| 1999 | פינלנדג'יי ג'יי להטו גרמניהיורג מולר | גרמניהBMW | BMW V12 LM | פרש |
| 1998 | גרמניההנס-יואכים שטוק בריטניהסטיב סופר | גרמניהBMW | BMW V12 LM | פרש |
| 1997 | איטליהמיקלה אלבורטו שוודיהסטפן יוהנסון | גרמניהפורשה-יואסט | פורשה WSC-95 | 1 |
הערות שוליים

↑  https://www.theguardian.com/sport/2014/nov/19/tom-kristensen-le-mans-24-hours-winner-retires-audi-fia-wec
↑  https://www.theguardian.com/sport/2012/mar/19/audi-twelve-hours-sebring-classic
↑  http://politiken.dk/sport/article288849.ece
| --- | --- |
בקרת זהויות :  GND: 1114519707  VIAF: 348147484270549360006   WorldCat (עם VIAF): 348147484270549360006 
מכונית הפורשה WSC-95 עמה השיג בשנת 1997 את ניצחונו הראשון בקריירה במרוץ לה מאן
קריסטנסן נוהג באאודי R18 במהלך מרוץ לה מאן 2013
קריסטנסן
מכונית האאודי R10 עימה זכה קריסטנסן במרוץ לה מאן 2008
חסימה אלקטרונית

חסימה אלקטרונית (על כל סוגיה, מכ"ם, תקשורת וכיוצ"ב) היא סוג של לוחמה אלקטרונית הכוללת כלים שונים של הפרעות למעבר גלים אלקטרו-מגנטיים.
חסימת ל"א (לוחמה אלקטרונית) היא שיבוש פעולתן של מערכות אלקטרוניות קולטות באמצעות שינוי יחס האות לרעש, כך שהמקלטים אינם מסוגלים להבחין באות הנקלט ולפענח את האינפורמציה שבו.
ישנם שלושה סוגים (מרכזיים) של מערכות שמנסים לחסום בדרך זו:
מכ"ם
מערכות תקשורת
מערכות מודיעין
חוסם מכ"ם

חסימת מכ"ם היא שידור גל רדיו בכוונה לשבש פעולת מכ"ם עוין, על ידי הרווייתו במידע שגוי. ישנם שני סוגי חוסמים עיקריים:
חוסם מכ"ם > חסימת רעש

מערכת של 'חסימת רעש' נועדה לעכב או למנוע גילוי מטרות. חסימת רעש מנסה למסך ולהסוות את קיומן של מטרות באמצעות הגדלה משמעותית של הרעש הנקלט במכ"ם. חוסם רעש משתמש בדרך-כלל באותות בהספקים גבוהים (בתדר זהה לזה של המכ"ם). מפעיל המכ"ם הנחסם יראה "שלג" באזור שבו מתבצעת החסימה ולא יוכל להבחין בין מטרה לרעש. הטכניקות המקובלות בחסימת רעש הם:
חסימה רחבת סרט (barrage) - חסימה של תחום תדרים רחב בהספק נמוך.
חסימה צרת סרט (spot) - חסימה של תחום תדרים צר ביותר בהספק גבוה.
חסימת תדר משתנה (swept spot) - חסימה צרת סרט בהספק גבוה, שבה משתנה תחום התדרים הנחסם.
חסימת כיסוי (cover pulse) - חסימה הבאה למנוע גילוי של מטרות על ידי חסימה רחבת סרט בהספק נמוך.
חסימה מאופננת (modulated noise jamming) - חסימת רעש בתדרים ובהספקים משתנים. חסימה זו בעצם משדרת חזרה למכ"ם את האות שלו עצמו.
חסימת רעש מבוצעת בדרך-כלל מנגד או על ידי פלטפורמות מלוות.
חוסם מכ"ם > חסימת משיבים/הטעיה

חסימת הטעיה (deception jamming) או (repeat jammers):
מטרתם של חוסמי הטעיה היא לתת מידע מזויף למכ"ם כדי למנוע ממנו להפיק כיוון טווח או מהירות למטרה או שילוב שלהם. מפעיל המכ"ם שנחסם יראה את המטרה אך לא במיקום או במהירות הנכונים. שיטה זו מופעלת בעיקר נגד מכ"מים מוטסים וכך נמנעת רכישה של מטרה ושיגור חימוש עליה. שיטת הפעולה של חוסם הטעיה הוא קליטה של האות המשודר, אפנונו ושידורו חזרה למכ"ם.
השינויים הנדרשים לאות הנקלט כדי שהמכ"ם יזהה אותו כאות חוקי הלכו ונהיו יותר מורכבים עם השנים עקב מסנני הרעש ומערכות הנל"א המתוחכמות, ביניהן: רעש מוצפן מורכב על האות, פולסים קצרים ודילוג תדר, אותות רחבי סרט וכן הלאה.
חוסם תקשורת ורדיו > תקשורת אנלוגית

חסימת תקשורת מוכוונת בדרך-כלל לפגוע בפיקוד, שליטה ובקרה בשדה הקרב (פו"ש, שו"ב, C2). משדר המכוייל לאותו תדר כמו המקלטים של האויב משדר רעש באותו איפנון שבו האויב משתמש. במידה וההספק הנקלט מהחוסם גדול מזה הנקלט מהמשדר, האות יחסם.
הטכניקות המקובלות בחסימת רעש הן:
Random Noise
Random Pulse
Stepped Tones
Wobbler
Random Keyed Modulated CW
Tone
Rotary
Pulse
Spark
Recorded Sounds
Gulls
Sweep-through
ניתן לחלק את טכניקות החסימה לשני סוגים:
חסימה גלויה - היא טכניקה שבה המאזין שומע בצורה ברורה שהוא נחסם. חסימה כזו מבוצעת על ידי שידור רעש שיש לו משמעות של אות לאחר הפענוח של המכשיר קשר של המאזין. כגון: stepped tones (bagpipes), random-keyed code, pulses, erratically warbling tones, and recorded sounds.
חסימה מוסתרת - היא חסימה שבה לא מתקבל שום אות אצל המאזין, אך למרות זאת הכול 'נראה' תקין. חסימות כאלו הן בדרך-כלל חסימות טכניות, שבהן מנצלים את מאפיניי הציוד כדי לחסום אותו. דוגמה לחסימה כזו היא: "SQUELCH capture"
חוסם תקשורת ורדיו > תקשורת דיגיטלית

תקשורת דיגיטלית מבוססת בדרך-כלל על חבילות (packets), כמו תקשורת ethernet/ip, ומשולבת ECC (קוד תיקון שגיאות) מצד אחד, ומצד שני בדרך כלל תקשורת דיגיטלי צבאית מבוססת חומרה מודרנית הכוללת נל"א מובנה. לכן שיטות החסימה הן כמו של מכ"ם בדגש על שיטות טכניות.
חסימת מכ"ם משטרתי

השיטות לחסימת מכ"ם מהירות משטרתי, שהוא מכ"ם דופלר, דומות לאלה המשמשות לשיבוש מערכות צבאיות, אם כי פחות מתוחכמות. במרבית המדינות בעולם חסימה כזו היא עברה פלילית.
נל"א

לאחר התפתחות טכניקות החסימה, התפתחו טכניקות נל"א (נגד לוחמה אלקטרונית)- המערכת הנחסמת יודעת להתמודד עם החסימה (על ידי דילוג תדר למשל).
ראו גם

יחידה 555.
טנרק לוטרה ענק

| טנרק לוטרה ענק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טנרקאים
תת־סדרה:: Tenrecomorpha
משפחה:: טנרקיים
סוג:: Potamogale
מין:: טנרק לוטרה ענק
שם מדעי
 Potamogale velox ‏שאיו, 1860
תחום תפוצה


טנרק לוטרה ענק או פוטמוגל (שם מדעי: Potamogale velox) הוא מין יחיד בסוגו של יונק מסדרת הטנרקאים החי באפריקה המשוונית ומתמחה בחיים מימיים.
מאפיינים

הטנרקים הם קרובי משפחה רחוקים של הארכפים הקטנים. למרות הדמיון הם אינם קרובים של החדפים האמיתיים.
טנרק הלוטרה הוא מין גדול ביותר של טנרק ואורכו 29–34 ס"מ ומשקלו 340–400 גרם ויכול להגיע עד ל-1 ק"ג. כשמו הוא מזכיר מעט לוטרה במראה אך בעל עיניים קטנות יותר ואף מוארך ושעיר. הרגליים בעלות קרום שחייה והזנב שעיר ושרירי ומשמש להנעה במים. השיער הגס בצבע חום בהיר עד אפור והבטן בהירה. הנחיריים בעלי שסתומים המונעים ממים להיכנס אליהם והאוזניים קטנות.
הטנרק חי בטבע במרכז מערב אפריקה בניגריה,  גבון, הרפובליקה המרכז אפריקאית, צ'אד, הרפובליקה הדמוקרטית של קונגו, רפובליקת קונגו, דרום סודאן, אנגולה, זמביה וכן פרטים בודדים נמצאו באוגנדה וקניה. הטנרק מעדיף סביבות נהרות לחות ויערות גשם. הטנרקים הם יחידים וחיים בגדת נהר בה הם חופרים מאורה ומכסים אותה בעלים ושם חיים. הם מסמנים את הנחלה ותוקפים כל טנרק שמתקרב לשם.
הטנרק הוא צייד מימי המשתמש בעיקר בחוש המישוש של השפם והכפות שלו כדי לתפוס מזון. הוא לא מאריך זמן בצלילה ויכול לבלות שעות רבות עד שיתפוס מזון. הוא אוהב סרטנים, אך יניח לאלה הגדולים מאורך 7 ס"מ והם בעלי צבתות מרשימות. סרטנים קטנים יותר וכן דגים ודו-חיים קטנים הם טרפו העיקרי, והם נתפסים ונגזרים על ידי שיניו לחתיכות הנאכלות ביבשה. כמו כן הוא יאכל חרקים, רכיכות וסרטני מים מתוקים. סרטנים הם המזון העיקרי שלו בשבי והוא יאכל 15–20 כאלה ביום.
הטנרק מצוי בירידה במספרו בטבע, אך לא בכמות של סכנה. הוא נפגע מכריתת היערות, ציד עורו וזיהום נהרות, וכן מטביעה בעת שהוא מחפש דגים ליד רשתות.
הערות שוליים

↑  טנרק לוטרה ענק באתר הרשימה האדומה של IUCN
↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007553472105171
יגטוורסט

| --- | --- |

יגטוורסט טירולי
 
 מאכלים
 סוג:  בריוורסט 
 
יגטוורסט (בגרמנית: Jagdwurst) הוא נקניק מהמטבח הגרמני מסוג ברווורסט. שמות נוספים הם שינקנוורסט, שטוטגרטר ושוטצנוורסט (Schinkenwurst, Stuttgarter, Schützenwurst).
הנקניק מורכב מבשר חזיר (בטן ושריר) וברט (בשר טחון מתובל המיועד להכנת נקניק). לעיתים משתמשים גם בבשר בקר. התבלינים הנפוצים הם פלפל שחור, משיה, זנגביל וגד השדה. במטבח הדרום גרמני נוהגים להשתמש בזרעי חרדל ואילו בצפון גרמניה נוהגים להשתמש בפיסטוק טחון. הבשר נטחן במטחנה ומעורבב עם הברט. בדרך כלל נהוג להוסיף מלח לשימור וצבעי מאכל על מנת ליצור צבע ורוד בהיר. לאחר מכן הנקניק מבושל בקופסת שימורים או במעי מלאכותי.
הנקניק מוגש בדרך כלל פרוס וקר או מטוגן בחתיכות.